Светослав Иванов
Толкова дълго се молих за тебе…

chitanka.info

Толкова дълго се молих за тебе…

Не усетих кога е догоряла свещта ми

и обляла със сълзи моите стиснати пръсти…

Не откъсвах очите от всички икони.

И все шепнах… Господи, чу ли?!

Храмът беше тържествено празен.

Не летяха нито ангели, нито плачеха баби.

А навънка светът ме посрещна — прашен и шарен.

Две циганета протягаха мургави длани.

На сянка в количката плачеше бебе.

А майка му пееше песен за Мечо.

Слънцето се усмихна зад облака кротко.

И знам, че то се усмихна за тебе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.